Masakr u rogatičkom kotaru
Masakr u rogatičkom kotaru predstavlja masovna ubistva Bošnjaka, počinjena krajem 1941. i početkom 1942. od strane četnika. Ubijeno je oko 2.000 osoba. Padom Rogatice u četničke ruke započela su ubistva, silovanja, spaljivanja kuća i pljačkanja Bošnjaka. Teško je stradala Žepa u kojoj je ubijeno više od 300 ljudi. U Kalimanićima, koji se danas nalaze u općini Sokolac, četnici su zaklali 11 Bošnjaka. Najstarija žrtva imala je 90 godina, a najmlađa 10. U Podgradcu je živo zapaljeno desetero žena i djece. Do januara 1942, četnici su ubili oko 2.000 ljudi i spalili sva bošnjačka sela rogatičkog kotara. Bošnjaci iz svih sela su pokupljeni i sprovedeni u Novoseoce, Rađeviće i Maraviće u glasinačkoj općini. Ta područja držana su u opsadi. Četnici su početkom 1942. u Pločniku zaklali 27 djevojčica. 2. februara napadnuto je selo Košutica, u kojoj su boravile izbjeglice iz Oškoplja, Čukojevića, Kusturice, Kalimanića, Babije, Rađevića, Točionika, Džindića i Pločnika. Veći dio stanovništva pobjegao je. U Knežinu je došlo 3.000 izbjeglica.